
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 12.06..2013

                          Nr. 22/232
                          PL-x 173/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanței de urgență a Guvernului nr.29/2013 privind stabilirea unor măsuri pentru plata salariilor personalului din sistemul bugetar aferente lunii aprilie 2013, trimis spre dezbatere în fond, cu adresa nr. PL-x 173 din 3 iunie 2013, înregistrată sub nr. 22/232 din 4 iunie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE
        Gheorghe Dragomir

RAPORT 
asupra proiectului de Lege pentru aprobarea Ordonanței de urgență a Guvernului nr.29/2013 privind stabilirea unor măsuri pentru plata salariilor personalului din sistemul bugetar aferente lunii aprilie 2013
În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  cu  proiectul de Lege pentru aprobarea Ordonanței de urgență a Guvernului nr.29/2013 privind stabilirea unor măsuri pentru plata salariilor personalului din sistemul bugetar aferente lunii aprilie 2013, trimis cu adresa nr. PL-x 173 din 3 iunie 2013, înregistrată sub nr. 22/232  din 4 iunie 2013.
Conform prevederilor art. 75 alin. (1) din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ, prin avizul nr. 271 din 15 aprilie 2013, a avizat favorabil proiectul de lege.
Proiectul de Lege supus dezbaterii  reglementează derogarea de la prevederile art. 53 alin.(1) din Legea finanțelor publice nr. 500/2002, cu modificările și completările ulterioare, în sensul stabilirii pentru anul 2013, ca în sistemul bugetar salariile aferente lunii aprilie, a căror plată este eșalonată potrivit legii în perioada 5-10 inclusiv a lunii mai, să fie plătite în data de 30 aprilie.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din 11 iunie 2013.

Din totalul de 32 de membri ai Comisiei pentru buget, finanţe şi bănci au fost prezenţi la dezbateri 32 deputaţi.
La dezbaterea acestui proiect de Lege a fost prezent, în calitate de invitat, domnul Gheorghe Gherghina secretar de stat în Ministerul Finanţelor Publice.
În urma examinării proiectului de Lege şi a opiniilor exprimate, membrii Comisiei au hotărât, cu majoritate de voturi , să supună Plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanței de urgență a Guvernului nr.29/2013 privind stabilirea unor măsuri pentru plata salariilor personalului din sistemul bugetar aferente lunii aprilie 2013, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar

